આ હેડી લામારે લગભગ પાંત્રીસેક ફિલ્મોમાં ભૂમિકાઓ કરી. તેમાં કોઈ કલાસિક કે નોંધપાત્ર ફિલ્મો નથી. સિનેમાં કરતાં તેની નિજી જીંદગી વધુ રસપ્રદ છે. નાઝીઓના આક્રમણથી તેનું જન્મસ્થળ, મહોલ્લો કે ઘરનું નામોનિશાન રહ્યું નહીં, હોલીવુડની મોહક અને ઝાકઝમાળ વચ્ચે તેને એકલતા સાલતી હતી. બીજું વિશ્વયુદ્ધ પૂર જોશમાં હતું, ચારે તરફનરસંહાર અને ગામોના ગામોનો વિનાશ નજરે પડતો રહેતો હતો. તેને લાગતું હતું કે પોતે આની શરૂઆત બહુ નજદીકથી જોઈ છે, પરંતુ તે કઈ કરી શકે તેમ નથી, થોડો દમ ઘૂંટાતો હતો.